**Universul meu...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se pare că-ntr-o clipă m-a cuprins,

O liniște prea grea, apăsătoare!

Și universul tău mi l-a pretins,

Să-i fie șansa vieții viitoare.

Îmi pare rău că timpul a trecut,

(ca un amurg ce-aduce înserarea).

Și-n vise viața ta a prefăcut,

Tot ce-a-nsemnat și-nseamnă așteptarea.

Tu mi-ai distrus dorința ilegal,

Înlocuind-o totuși cu speranța.

Și păcălit ... (la modul magistral),

Cu ce numeam eu pe atunci ... prestanța.

Tot ce cuprinde azi cuvântul ... dor,

Sunt sentimente strânse într-o viață.

Fiind acum de mare ajutor!

Sau dătător de vise, de speranță.

În universul meu redefinești,

O lume ne-mplinită, de mister.

Din care tu alungi ... nu te căiești,

O vrajă ce dispare în eter.

Iar sus tu îmi clădești un univers,

De vise și speranțe totodată.

În care nemurirea-i unic sens,

Cu dragostea în dânsa îngropată.

Brăila, octombrie 2017